俄罢官去。又疏论左佥都御史贾继春，疏上，继春改官。疏救袁崇焕，三年，转兵科，又转礼科。五年，转吏科都给事中。六年二月，以弹劾内监王坤，疏上，帝衔怒。未几以资俸进南京通政司右参议，下旨诘责，调外任。俄起官行人，久之，转光禄寺寺丞，晋少卿，推右佥都御史，会李自成犯京师，手诏转左。城陷，间道南归。顺治六年己丑（1649年）正月二日，朱衣乌纱北面唿先帝，再拜然后鼓乐前导，率三子入家庙，见者大骇。驻梓溪清将乔承宠闻讯，发兵围之，缚之而去。斯琜曰：「向忧不得死所，今遂志矣！」父子四人同死南昌己丑之难。